
Etil-2-(2,3-dihidro-1H-indol-2-il)acetát szintéziseinek vizsgálata

Kulcsszavak: indol-származékok; gyógyszerkémiai szintézis; optimálás; H-Cube; katalitikus hidrogénezés
Tudományos diákköri munkámat a Richter Gedeon Nyrt. Gyógyszerkémiai Kutató Laboratórium III.-ban végzem. Feladatként az etil 2-(2,3-dihidro-1H-indol-2-il)acetát (6) szintézisének vizsgálatát valamint nagyobb mennyiségben történő előállítását kaptam. Elsőként a kutatócsoport által korábban megvalósított szintézis utat reprodukáltam:
[image: ]
Ezt követően 5 intermedier 4 vegyületből történő előállítását többféle reagens alkalmazásával is megvizsgáltam, valamint alternatív útként egy intramolekuláris Wittig-reakcióval is előállítottam:
[image: ]
Továbbá célul tűztük ki 4 vegyület atmoszférikus nyomású konszekutív katalitikus hidrogénezésével 6 indolin-származék előállítását, mellyel kiküszöbölhető a korábban alkalmazott drága, vegyszeres redukció. Ehhez az H-Cube® folyamatos áramú katalitikus hidrogénező reaktort használtuk. Sikerült olyan reakcióparamétereket találni az optimálás során, mellyel több, mint 70%-os termeléssel ezen reakció megvalósítható.

